## Uredba o povratku prognanika i izbjeglica na oslobođena područja

### NN 81/1995 (10.10.1995.), Uredba o povratku prognanika i izbjeglica na oslobođena područja

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Sabora
Republike Hrvatske ("Narodne novine", broj 79/94), Vlada Republike
Hrvatske je na sjednici održanoj 5. listopada 1995. godine, donijela

## UREDBU

### O POVRATKU PROGNANIKA I IZBJEGLICA NA OSLOBOĐENA PODRUČJA

Članak 1.

Ovom Uredbom uređuje se povratak prognanika i izbjeglica na ranije okupirana
i ratom zahvaećna a sada slobodna područja Republike Hrvatske, te utvrđuju
uvjeti za stjecanje statusa povratnika, trajanje tog statusa i postupak
njegova ostvarivanja.

Članak 2.

Prognanicima i izbjeglicama, kojima je stan ili obiteljska kuća u mjestu
prebivališta neoštećena, a nalazi se u naselju za koje je Vlada Republike
Hrvatske na prijedlog odgovarajuće županije utvrdila da su ispunjeni uvjeti
za povratak, i koji se ne vrate u stan ili kuću u mjestu prebivališta do
30. studenoga 1995. godine, prestaje status prognanika i izbjeglica stečen
na temelju Zakona o statnsu prognanika i izbjeglica ("Narodne novine",
br. 96/93 i 39/95).

Prognanici i izbjeglice kojima je stan ili obiteljska kuća I., II.,
III. i IV. te stan V. ili VI. stupnja oštećenja, imaju pravo, u smislu
ove Uredbe, podnijeti zahtjev za kredit za obnovu do 30. studenoga 1995.
godine. Uz zahtjev dužni su prijaviti štetu.

Prognanici i izbjeglice kojima je obiteljska kuća V. ili VI. stupnja
oštećenja, imaju pravo, u smislu ove Uredbe, podnijeti zahtjev za obnovu
i s Ministarstvom razvitka i obnove sklopiti ugovor o obnovi obiteljske
kuće do 31. prosinca 1995. godine.

Prognanicima i izbjeglicama koji ne postupe u smislu stavaka 2. i 3.
ovoga članka prestaje status prognanika ili izbjeglice istekom navedenih
rokova.

Članak 3.

Prognaniku ili izbjeglici kojem je stan ili obiteljska kuća u mjestu
prebivališta neoštećena, povratkom u mjesto prebivališta prestaje status
prognanika ili izbjeglice i stječe status povratnika.

Članak 4.

Prognaniku ili izbjeglici iz stavka 2. članka 2. ove Uredbe koji je
ostvario pravo na kredit prestaje status prognanika ili izbjegliee i stjee
status povratnika protekom roka od 90 dana od dana ostvarenja kredita.

Članak 5.

Prognaniku ili izbjeglici koji je imao prebivalište na ratom zahvaćenom
ili do mjeseca svibnja 1995. godine okupiranom, a sada oslobodenom području
i koji je prema važećim propisima podnio zahtjev za obnovu obiteljske kuće
V. i VI. stupnja oštećenja ili je temeljem ugovora obnova kuće u tijeku,
dužan je od Ministarstva razvitka i obnove Republike Hrvatske prije dovršenja
osnovnih radova obnove na obiteljskoj kući pribaviti pisani dokaz o izvodenju
tih radova i o pravu na kredit prema broju članova obiteljskog domaćinstva
za radove unutarnjeg uredenja, te podnijeti u roku 15 dana od dana primitka
navedenog pisanog dokaza zahtjev za kredit za radove unutarnjeg uređenja.

Prognaniku ili izbjeglici iz stavka 1. ovoga članka prestaje status
prognanika ili izbjeglice i stječe status povratnika protekom roka od 90
dana od dana ostvarenja kredita.

Članak 6.

Prognanik ili izbjeglica koji je imao prebivalište na području koje
je bilo okupirano do mjeseca svibnja, odnosno kolovoza 1995. godine, a
sada je oslobođeno, a kojem je obiteljska kuća V. ili VI. stupnja oštećenja,
ima pravo na privremeni posjed i korištenje stambcne zgrade ili stana prema
Zakonu o privremenom preuzimanju i upravljanju odredenom imovinom ("Narodne
novine", broj 73/95) ili pravo na najam stana aa olobodenom teritoriju
prema Zakonu o davanju u najam stanova na oslobođenom teritoriju ("Narodne
novine", broj 73/95).

Prognanik ili izbjeglica iz stavka 1. ovoga članka koji temeljem rješenja
nadležne komisije ostvari pravo na posjed i na privremeno korištenje stambene
zgrade ili stana, odnosno na najam stana na oslobođenom teritoriju, stječe
status povratnika danom ostvarenja prava iz stavka 1. ovoga članka.

Prognanik ili izbjeglica koji je ostvario prava iz stavka 1. ovoga članka
i kojemu prestaje status prognanika i stječe status povratnika u smislu
odredbe stavka 2. ovoga članka, i dalje zadržava prava na obnovu obiteljske
kuće ili stana V. i VI. stupnja oštećenja pod određenim uvjetima i po redoslijedu
obnove koji utvrdi Ministarstvo razvitka i obnove.

Prognaniku ili izbjeglici koji, u smislu odredaba ovoga članka, ne prihvati
privremeno u posjed i na korištenje stambenu zgradu ili stan ili u najam
stan na oslobođenom teritoriju, a koji su odgovarajuče veličine za broj
članova njegove obitelji i koji su na takvoj udaljenosti od mjesta u kojem
se nalazi njegova u ratu oštećena ili uništena obiteljska kuća ili stan
da je moguć svakodnevni rad u obnovi, te zaposlenje ili pokretanje vlastitog
obiteljskog gospodarstva, a nalazi se u naselju za koje je u smislu članka
2. ove Uredbe utvreno da su ostvareni uvjeti za povratak, prestaje status
prognanika ili izbjeglice protekom 60 dana nakon što je odbio prihvatiti
pisanu ponudu tijela nadležnog za davanje u posjed i korištenje napuštene
imovine.

Članak 7.

Prognaniku ili izbjeglici koji je prema važećim propisima prije donošenja
ove Uredbe ostvario pravo na kredit za obnovu oštećenog stana ili obiteljske
kuće ili je kuću ili stan obnovio na drugi način (donacijska sredstva,
vlastita sredstva i sl.), prestaje status prognanika ili izbjeglice i stječe
status povratnika danom 30. studenoga 1995. godine.

Članak 8.

Povratnik zadržava sljedeća prava koja su mu kao prognaniku ili izbjeglici
pripadala prema Zakonu o statusu prognanika i izbjeglica, i to:

1. novčanu pomoć u mjesečnom iznosu koji utvrdi Ured za prognanike i
izbjeglice uz suglasnost Vlade Republike Hrvatske, osobama bez prihoda;

2. humanitarnu pomoć;

3. pomoć u socijalnoj adaptaciji i psihološku pomoć;

4. školovanje djece (u mjestu prebivališta ili, u početnom razdoblju
organizirano u drugom odgovarajućem mjestu);

5. cjelokupnu zdravstvenu zaštitu;

6. pomoć za podmirivanje drugih nužnih životnih potreba (prijevozni
troškovi, pogrebni troškovi i dr.) u skladu s odgovarajućom odlukom Ureda
za prognanike i izbjeglice.

Povratniku pripadaju i prava prema posebnim propisima kojima se ureduju
pitanja kreditiranja obnove ratom oštećenih i razrušenih stambenih i gospodarskih
objekata, organiziranja i financiranja ratom oštećenih obiteljskih kuća,
davanja privremeno u posjed i na korištenje napuštene stambene zgrade ili
stana na oslobođenom teritoriju i davanja u najam stana na oslobođenom
teritoriju.

Povratnik može ostvariti i prava prema posebnim propisima kojima se
uređuju pitanja poreznih i carinskih olakšica a poticanje povratka na podruja
obnove, kao i druga prava u skladu s poticajnim mjerama Vlade Republike
Hrvatske za povratak na područja obnove, odnosno na područja od interesa
za Republiku Hrvatsku.

Članak 9.

Vlada Republike Hrvatske utvrctuje plan povratka prognanika i izbjeglica
u pojedina naselja, jamči za sigurnosne uvjete povratka u tim naseljima
te skrbi o osiguranju najosnovnije komunalne i socijalne infrastrukture.

Članak 10.

Status povratnika u smislu odredbi ove Uredbe traje do donošenja odluke
Vlada Republike Hrvatske kojom se utvrđuju da su se stekli uvjeti za prestanak
tog statusa u pojedinim područjima Republike Hrvatske.

Članak 11.

Pripadnici hrvatskog naroda - izbjeglice s područja Bosne i Hercegovine
pod srpskom okupacijom, te iz Srbije i Cme Gore, koji dobiju privremeno
u posjed i na korištenje napuštenu stambenu zgradu ili stan ili u najam
stan na oslobođenom teritoriju, danom ostvarenja navedenog prava imaju
prava koja imaju i povratnici iz ove Uredbe.

Članak 12.

Povratnik ili izbjeglica koji se vratio u svoj stan iti obiteljsku kuću,
kao i povratnik ili izbjeglica koji je temeljem rješenja nadležne komisije
dobio privremeno u posjed i na korištenje napuštenu stambenu zgradu ili
stan ili u najam stan na oslobođenom teritoriju, dužan se javiti nadležnom
centru za socijalni rad ili regionalnom uredu za prognanike i izbjeglice
u roku 3 dana ako želi koristiti prava iz članka 8. ove Uredbe.

Članak 13.

Prognanik ili izbjeglica čije je mjesto u kojem ima prebivalište i dalje
okupirano, ako je dobio privremeno u posjed i na korištenje napuštenu stambenu
zgradu ili stan ili u najam stan na oslobođenom teritoriju, zadržava prava
po osnovi Zakona o statusu prognanika i izbjeglica osim prava na nužni
smještaj i organiziranu prehranu.

Članak 14.

Prognanik ili izbjeglica koji ispunjava uvjete za smještaj u ustanovu
socijalne skrbi po propisima koji uređuju pitanja socijalne skrbi, ima
prednost pri smještaju u tu ustanovu i prestaje mu status prognanika ili
izbjeglice danom smještaja u tu ustanovu.

Članak 15.

Nadzor nad primjenom odredbi ove Uredbe provodi Ministarstvo razvitka
i obnove i Ured za prognanike i izbjeglice Vlade Republike Hrvatske.

Članak 16.

Ova Uredba stupa na snagu osmog dana od dana objave u "Narodnim
novinama".

Klasa: 019-04/95-01/15

Urbroj: 5030105-95-1

Zagre, 5 listopada 1995.

Predsjednik

Nikica Valentić, v. r.

Uredba, NN 81/1995-1346
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)